2023 9 5
LT
Europos Sąjungos oficialusis leidinys
C 315/7
Išankstinis pranešimas apie koncentraciją (Byla M.11223 – PAI PARTNERS/INFRA GROUP) Bylą numatoma nagrinėti supaprastinta tvarka (Tekstas svarbus EEE)
(2023/C 315/06)
1.
2023 m. rugpjūčio 24 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „PAI Partners SAS“ (Prancūzija) (toliau – „PAI Partners“), — „We Connect Infra NV“ (Belgija) (toliau – „Infra Group“).
„PAI Partners“ įgis, kaip apibrėžta Susijungimų reglamento 3 straipsnio 1 dalies b punkte, visos „Infra Group“ išskirtinę kontrolę.
Koncentracija vykdoma perkant akcijas.
2.
Įmonių verslo veikla:
— „PAI Partners“ – Europos privataus kapitalo įmonė, valdanti fondus, investuojančius į įmones, vykdančiose veiklą šiuose sektoriuose: verslo paslaugų, maisto ir vartotojų, bendrosios pramonės ir sveikatos priežiūros; „PAI Partners“ taip pat yra, be kita ko, toliau nurodytų įmonių patronuojančioji bendrovė: — „M Group Services“ (toliau – MGS) – įmonės, teikiančios infrastruktūrą, duomenis ir kitas paslaugas reguliuojamiems komunalinių paslaugų, telekomunikacijų ir transporto sektoriams; — „Apleona“ – nekilnojamojo turto paslaugų bendrovės, kuri daugiausia teikia infrastruktūros valdymo paslaugas, visų pirma techninio patalpų valdymo (pvz., pastatų eksploatavimo ir priežiūros, energijos valdymo), infrastruktūrinių patalpų valdymo (pvz., valymo, maitinimo, apsaugos) ir komercinio patalpų valdymo (pvz., nekilnojamojo turto valdymo, sąskaitų išrašymo, sutarčių valdymo); taip pat — „Apave“ – įmonės, veikiančios techninės, aplinkos, žmogiškosios veiklos ir skaitmeninės rizikos valdymo srityse.
Vykdydama savo veiklą „Apave“ teikia įvairias paslaugas, susijusias su bandymais, technine apžiūra, statybų technine kontrole ir sertifikavimu (toliau – bandymų, tikrinimo ir sertifikavimo paslaugos).
Mažesne apimtimi ji siūlo profesionalias konsultavimo ir mokymo paslaugas, taip pat susijusias su rizikos valdymu. — „Infra Group“ yra įvairiapusių tinklo infrastruktūros darbų (elektros energijos, vandens ir nuotekų, dujų ir centralizuoto šilumos tiekimo, telekomunikacijų, žemės darbų, pramonės ir viešojo apšvietimo) paslaugų teikėja.
Ji teikia įvairias paslaugas – nuo telekomunikacijos tinklų projektavimo, inžinerijos ir diegimo iki jų techninės priežiūros.
„Infra Group“ vykdo veiklą Belgijoje, Prancūzijoje, Vokietijoje ir Nyderlanduose. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.11223 – PAI PARTNERS/INFRA GROUP (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.